stanford-oval/wikipedia huggingface dataset:
חוק נתוני אשראי
הערות שוליים

↑   חוק שירות נתוני אשראי, התשס"ב-2002, ספר החוקים הפתוח, באתר ויקיטקסט
↑  צבי לביא,'"`UNIQ--nowiki-00000001-QINU`"'‏הכנסת אישרה סופית חוק נתוני האשראי; יוקם מאגר מידע על לקוחות בעייתיים, באתר גלובס, 15 בינואר 2002
↑  אריה כספי,'"`UNIQ--nowiki-00000003-QINU`"'האח הגדול יודע הכל, באתר הארץ, 18 ביולי 2001
↑  צבי לביא,'"`UNIQ--nowiki-00000005-QINU`"'‏בישראל עומדים לאשר את חוק נתוני האשראי - בעוד שבארה"ב מגבילים אותו, באתר גלובס, 10 ביוני 2001
↑  אברהם פורז,'"`UNIQ--nowiki-00000007-QINU`"'השמירה על הפרטיות אינה ערך עליון, באתר הארץ, 8 באוגוסט 2001
↑  בן-ציון ציטרין,'"`UNIQ--nowiki-00000009-QINU`"'ועדת שרים תומכת במתן מידע חיובי במסגרת חוק נתוני אשראי, באתר הארץ, 24 באפריל 2001
↑  דפנה צוקר,'"`UNIQ--nowiki-0000000B-QINU`"'‏משפחת פריצקר האמריקנית מעוניינת להקים בארץ חברה לנתוני אשראי, באתר גלובס, 13 בדצמבר 2001
סגן נשיא טרנס יוניון: אם יאושר חוק נתוני אשראי, נקים בישראל לשכת נתונים  מאת שלומי שפר, באתר הארץ, 8 בדצמבר 2001
↑  המפקח על הבנקים לחייב את הבנקים להעביר לכל לקוח תעודת זהות בנקאית - מסמך בו הבנקים יחשפו בפני הלקוחות בפעם הראשונה את דירוג האשראי שלהם בבנק. הדירוג אמנם קיים כבר היום במערכות הבנקים, אך אינו מוצג ללקוח.
↑  אושרו התקנות שיאפשרו הפעלת חוק שירות נתוני אשראי; בתוקף מאוגוסט, באתר גלובס, 23 במרץ 2004
↑  הדס מנור,'"`UNIQ--nowiki-0000000F-QINU`"'‏טראנס יוניון וביזנס דאטה: חברה לנתוני אשראי, באתר גלובס, 9 באוגוסט 2004
↑  '"`UNIQ--nowiki-00000011-QINU`"'צבי זרחיה, מוטי בסוק,'"`UNIQ--nowiki-00000012-QINU`"'התחרות בשוק ההלוואות: שקד וכחלון סיכמו לקדם את חוק נתוני אשראי, באתר TheMarker‏, 14 ביוני 2015
↑  שירות גלובס,'"`UNIQ--nowiki-00000014-QINU`"'‏הכנסת אישרה את הצעת חוק נתוני אשראי בקריאה ראשונה, באתר גלובס, 13 באוקטובר 2015
↑  עירית אבישר,'"`UNIQ--nowiki-00000016-QINU`"'‏קו מנחה קיבלה אישור עקרוני להפעיל לשכת אשראי, באתר גלובס, 6 במרץ 2018
↑  '"`UNIQ--nowiki-00000018-QINU`"'אבי וקסמן, ג'ניה וולינסקי,'"`UNIQ--nowiki-00000019-QINU`"'מאז יום שישי, יש לכל ישראלי דירוג אשראי - איך תשפרו אותו?, באתר TheMarker‏, 14 באפריל 2019
חוק לצמצום השימוש במזומן

| --- | --- |

 פרטי החוק
 תאריך חקיקה:  18 במרץ 2018
 תאריך חקיקה עברי:  ב' בניסן תשע"ח
 גוף מחוקק:  הכנסת העשרים
 תומכים:  49
 מתנגדים:  9
 נמנעים:  1
 חוברת פרסום:  ספר החוקים 2710, עמ' 428
 הצעת חוק:  ממשלתית
 משרד ממונה:  משרד האוצר
 מספר תיקונים:  1
 נוסח מלא:  חוק לצמצום השימוש במזומן, התשע"ח-2018
 
חוק לצמצום השימוש במזומן, התשע"ח-2018 הוא חוק שאושר בכנסת במרץ 2018. החוק נועד להגביל את השימוש הרחב במזומנים, במטרה לצמצם את ההון השחור ולהיאבק בהלבנת הון, השתמטות ממס, מימון טרור, ועוד.
עיקרי המגבלות החל מ-1 באוגוסט 2022 הם: בעסקה עם עוסק נאסר לשלם או לקבל תשלום מזומן שגובהו עולה 6,000 ש"ח או 10% מהעסקה, הנמוך מביניהם. בעסקה בין מי שאינם עוסקים מגבלת התשלום היא 15,000 ש"ח, או 50,000 ש"ח בעסקה פרטית למכירת כלי רכב. המגבלות שונות בעסקאות עם תיירים. בנוסף, יש מגבלות על שימוש בצ'קים.
במקור, כשנכנס החוק לתוקף ב-1 בינואר 2019, מגבלת הסכום בעסקה עם עוסק הייתה 11,000 ש"ח, ובין מי שאינם עוסקים 50,000 ש"ח בכל סוג עסקה.
היסטוריה חקיקתית

השימוש הנרחב במזומנים כחלק מ"הכלכלה השחורה" הביא לחקיקתם של חוקים, במדינות שונות, המגבילים את השימוש במזומנים. כצעד לצמצום ההון השחור גם הממשלה מינתה בשנת 2014 ועדה "לבחינת צמצום השימוש במזומן במשק הישראלי", בראשותו של מנכ"ל משרד ראש הממשלה, הראל לוקר. במאי 2014 הגישה הוועדה דו"ח ביניים. בדו"ח נאמר:
בהתאם למנדט שניתן לה גיבשה הוועדה "מתווה פעולה ודרכים ליישום מדיניות להגבלת השימוש במזומן כאמצעי תשלום במשק הישראלי עבור מוצרים ושירותים. זאת במטרה לצמצם את תופעת ההון השחור בישראל, להילחם בפשיעה ובהלבנת ההון ולאפשר שימוש באמצעי תשלום מתקדמים ויעילים."
ב-17 ביולי 2014 הגישה הוועדה את הדו"ח הסופי שלה.
ב-22 באוקטובר 2014 אימצה הממשלה את המלצות הוועדה, וביולי 2015 הגישה לכנסת הצעת חוק לצמצום השימוש במזומן.
בדברי ההסבר להצעת החוק נאמר:
ב-12 במרץ 2018 אושר החוק בקריאה שנייה ושלישית.
מנהל רשות המיסים, משה אשר, ציין כי "החוק לצמצום השימוש במזומן הוא שינוי תפיסה. בפעם הראשונה גם לאזרח יש אחריות חוקית לבצע עסקאות משמעותיות לא במזומן. ככה יהיה קשה יותר להעלים הכנסות מהאוצר, מהמדינה ולמעשה מהאזרח עצמו. בסוף הכספים האלה חוזרים לאזרח. אני מצפה מהאזרחים שיבינו שבכך שהם מסרבים לשלם במזומן, הם תורמים לכלכלה בריאה, למאבק בהון השחור ולהגדלת הכספים שיחזרו אליהם".
בתיקון ראשון לחוק, שנעשה במסגרת חקיקתו של חוק להסדרת מתן שירותי פיקדון ואשראי בלא ריבית על ידי מוסדות לגמילות חסדים, נוסף מוסד לגמילות חסדים לרשימת המוסד הפיננסיים שחלק מהוראות החוק אינן חלות עליהם.
הוראות החוק וענישה

"מזומן" מוגדר בחוק כ"שטרי כסף ומטבעות שהם הילך חוקי בישראל, וכן מטבע חוץ". החוק מגביל את גובה התשלום במזומן המותר בעסקאות. בעסקה שמחירה עולה על 11,000 ש"ח (החל מ-1 באוגוסט 2022 - 6,000 ש"ח) יאסר על עוסק לשלם או לקבל תשלום במזומן שגובהו עולה על 10% ממחיר העסקה או 11,000 ש"ח (החל מ-1 באוגוסט 2022 - 6,000 ש"ח), הנמוך מבין השניים. בעסקה בין מי שאינם עוסקים, הסכום של 11,000 ש"ח במגבלה זו גדל ל-50,000 ש"ח (החל מ-1 באוגוסט 2022 - 15,000 ש"ח, למעט לעניין סכום שמשלם אדם בעד רכישת כלי רכב, שייוותר 50,000 ש"ח). בהתאם לכך, ברכישה מעוסק של מוצר שמחירו 20,000 ש"ח ניתן לשלם במזומן לא יותר מ-2,000 ש"ח, וברכישה מעוסק של מוצר שמחירו 300,000 ש"ח ניתן לשלם במזומן לא יותר מ-11,000 ש"ח (החל מ-1 באוגוסט 2022 - 6,000 ש"ח). החוק מפרט שמחיר עסקה הוא:
התמורה שהצדדים לעסקה הסכימו עליה בעבור הנכס או השירות, לרבות מס ערך מוסף, מס קנייה ובלו, וכן הוצאות הנלוות לעסקה שסוכמו עם מוכר הנכס או עם נותן השירות; לעניין זה –
בנוסף קובע החוק שבעת תשלום שכר עבודה ומתן תרומה או הלוואה שגובהם עולה על 11,000 ש"ח (החל מ-1 באוגוסט 2022 - 6,000 ש"ח), לא ייתן אדם ולא יקבל תשלום במזומן בגובה העולה על 10% מסכום שכר העבודה, התרומה או ההלוואה, או 11,000 ש"ח (החל מ-1 באוגוסט 2022 - 6,000 ש"ח), הנמוך מבין השניים. במתן מתנה שגובהה עולה על 50,000 ש"ח (החל מ-1 באוגוסט 2022 - 15,000 ש"ח), לא ייתן אדם ולא יקבל תשלום במזומן בגובה העולה על 10% מסכום המתנה או 50,000 ש"ח (החל מ-1 באוגוסט 2022 - 15,000 ש"ח), הנמוך מבין השניים.
ההגבלות דלעיל אינן חלות על תשלום במזומן בין קרובי משפחה (בן זוג, הורה, הורה הורה, בן, בת, אח או אחות וילדיהם, נכד או נכדה ובני זוג של כל אחד מאלה, וכן אדם אחר הסמוך על שולחנו), למעט לעניין שכר עבודה. בנוסף, החוק אינו חל על תשלומים במזומן לרשויות המדינה (מיסים, אגרות וכדומה). בשלוש השנים הראשונות לתחולת החוק הוא לא יחול על תושבי השטחים שאינם אזרחי ישראל ועל אזרח ישראל המבצע עסקה עם תושב השטחים.
החוק קובע גם הגבלות לשימוש בהמחאות:
עוסק לא ייתן ולא יקבל, במסגרת עסקו, תשלום בהמחאה (בלשון החוק "שיק") בעבור עסקה או כשכר עבודה, כתרומה, כהלוואה או כמתנה, בלי ששם מקבל התשלום בשיק נקוב בשיק כנפרע או כנסב, לפי העניין. איסור מקביל חל על נותן ההמחאה.
אדם שאינו עוסק לא יקבל תשלום בהמחאה העולה על 5,000 ש"ח, בעבור עסקה או כשכר עבודה, כתרומה, כהלוואה או כמתנה, בלי ששמו נקוב בשיק כנפרע או כנסב, לפי העניין. איסור מקביל חל על נותן ההמחאה.
לא יסב אדם המחאה ולא יקבל נסב המחאה מוסבת, בלי ששמו ומספר זהותו של המסב נקובים בהמחאה.
הוראות החוק וענישה > ענישה

רשות המסים בישראל רשאית להטיל עיצום כספי על מי שמפר הוראה מההוראות הנ"ל. גובה העיצום נקבע לפי גובה התשלום במזומן המהווה את ההפרה, והוא גדל כאשר זו הפרה חוזרת. על עיצום כספי שהוטל ניתן לערער לבית משפט השלום. פרטי העיצום הכספי, למעט שם המפר, יפורסמו באתר האינטרנט של רשות המיסים. הפרות מסוימות, גם פעוטות כדוגמת חלוקת עסקה יקרה במזומן לכמה תשלומים, חושפות את המפר גם לקנס ואף למאסר בפועל, תלוי בחומרת העבירה.
הערות שוליים

↑  מדריך לחוק לצמצום השימוש במזומן, באתר רשות המיסים, 24 בספטמבר 2023
↑  צו לצמצום השימוש במזומן (תיקון התוספת הראשונה לחוק), התשפ"ב-2021, קובץ התקנות 9727, 11 בנובמבר 2021
↑  ג'ון בן זקן,'"`UNIQ--nowiki-00000002-QINU`"'‏הכנסת אישרה: עסקאות במזומן - עד 11 אלף שקלים, באתר מעריב אונליין, 13 במרץ 2018
↑  EU initiative on restrictions on payments in cash, באתר הנציבות האירופית
↑  צמצום השימוש במזומן במשק הישראלי, באתר משרד ראש הממשלה, 17 בספטמבר 2013
↑  הוועדה לבחינת צמצום השימוש במזומן במשק הישראלי - דוח ביניים, באתר בנק ישראל
↑  הוועדה לבחינת צמצום השימוש במזומן במשק הישראלי - דוח ביניים, עמ' 5
↑  הוועדה לבחינת צמצום השימוש במזומן במשק הישראלי, באתר בנק ישראל
↑  אימוץ המלצות הוועדה לבחינת צמצום השימוש במזומן במשק בישראלי , באתר משרד ראש הממשלה, 22 באוקטובר 2014
↑  הצעת חוק לצמצום השימוש במזומן, התשע"ה-2015, ה"ח הממשלה 945 מ-22 ביולי 2015
↑  עמרי מילמן,'"`UNIQ--nowiki-0000000B-QINU`"'משה אשר על חוק מילצ'ן: "כמנהל רשות המסים סברתי לאורך כל הדרך שהפטור לא ראוי", באתר כלכליסט, 14 במרץ 2018
↑  חוק להסדרת מתן שירותי פיקדון ואשראי בלא ריבית על ידי מוסדות לגמילות חסדים, התשע״ט–2019.
↑  עו"ד אייל אשכנזי, חוק המזומן - קביעות, מטרות וענישה צפויה, ‏20 ביוני 2019
מרכז אור שלום

| --- | --- |

 פעילות:  ארכיון, כתב־עת, הוצאת ספרים ותקליטורים, הופעות ומחקר
 תחום:  יהדות לוב
 שפה רשמית:  עברית, טריפוליטאית יהודית, איטלקית
 מדינה:  ישראל
 מטה הארגון:  בת ים 
 מקום פעילות:  ישראל, לוב
 יושב ראש:  פדהצור בנעטיה
 מנכ"ל:  יצחק בן־דוד
 עובדים:  2 (נכון ל־2018)
 תקופת הפעילות:  1995–הווה (כ־30 שנה)
 www.or-shalom.org.il
 קואורדינטות:  32°01′11″N 34°45′11″E﻿ / ﻿32.019725501177°N 34.753131888053°E﻿ / 32.019725501177; 34.753131888053
 he
 
אור שלום הוא מרכז לשימור מורשת יהדות לוב ולהנחלתה הממוקם בבת ים. במסגרת המרכז יוצאים לאור ספרים, תקליטורים וכתב עת ("עאדא"), והוא כולל גם מוזיאון ותמיכה בחוקרי יהדות לוב. נוסף על כך, במסגרתו מתקיימים אירועים תרבותיים והרצאות בנושאים הקשורים ליהדות לוב.
היסטוריה

מרכז אור שלום נוסד בשנת 1995 בידי פדהצור בנעטיה. המרכז קרוי על שם הרב שלום טייאר, רב העיר אל־ח'ומס שבלוב, ועל שם נכדו, המחנך והמשורר שלום בנעטיה – אביו של מייסד המרכז. בעשור הראשון לפעילותו פעל המרכז מבית המייסד, ועלון הדגל שלו, "עאדא" היה מופץ בחינם לבתי-הכנסת של העדה. עם השנים התמסדה הפעילות והעלון החל להישלח למנויים. לאחר שנתו העשירית, זכה המרכז למבנה מעיריית בת-ים, בו נפתחו חדר הרצאות, ספרייה, ארכיון ומוזיאון.
מחקר

במסגרת המרכז פועלים מוזיאון וארכיון למורשת לוב, בהם תשמישי קדושה וכלי כסף יהודיים, ביגוד מסורתי, כלי בית ואביזרי יום־יום, וכן שירים, קובצי שמע, תצלומים, מסמכים ועיתונים עבריים, וסיפורי עם. כמו כן, המרכז מעניק מלגות לחוקרי הקהילה בתחילת דרכם.
המרכז מקיים הרצאות וימי עיון, בהם משתתפים חוקרים דוגמת הרווי גולדברג, אפרים חזן ושמעון אוחיון, פוליטיקאים בני העדה דוגמת יצחק כהן, ומשה ארבל, פייטנים (בהם זיו יחזקאל) ועוד. בנוסף, במרכז מתקיימים לימודים בנושאי חזנות, פיוטים ושירים, טריפוליטאית יהודית, וכן לימודי איטלקית בשיתוף המכון לתרבות של שגרירות איטליה בישראל.
תרבות ותפילה

המרכז מקיים חגיגות בסיסה, נופשים, ערבי בידור וראיונות פתוחים. באלו משתתפים שלל ידוענים (בעיקר בני העדה), בהם הג'ודוקא ירדן ג'רבי, הזמר גיא זו-ארץ, הבלשן אבשלום קור, חבר-הכנסת לשעבר והשדרן יגאל גואטה ועוד. חלק מהאירועים יצאו גם בתקליטור DVD.
המרכז העלה את המחזמר "באשמורת הבוקר", שהציג את אווירת הסליחות בלוב – מאז 2006 (יצא גם בתקליטור DVD), ומקיים מדי שנה אירועי סליחות ומופעי סליחות בהשתתפות דוד ד'אור, גיא ורועי זו־ארץ, אלי לוזון ועוד. כמו כן קיים המרכז תפילות חגיגיות ביום העצמאות מאז שנת ה'תשע"ח (2018), בה הוא הוציא את הסידור "שאו ציונה".
הוצאה לאור

המרכז מוציא לאור כתב עת, לוח שנה וספרים, בהם ספרים חדשים ומהדורות חדשות לספרים עתיקים:
הוצאה לאור > הוצאה מקורית

כתב העת עאדא (מנהג), פדהצור בנעטיה (עורך), ה'תשנ"ו והלאה. בתחילה ירחון, רוב שנותיו דו־ירחון, ומשנת ה'תש"פ (2020) רבעון. כתב־העת עוסק בהיסטוריית הקהילה, במנהגיה, באמנותה, בסיפוריה, במטבחה ועוד.
רפאל זרוק, סדר קריאת הסליחות בחודש אלול לפי מנהג יהודי לוב, ה'תשנ"ו
שפתי רננות לשבת: פרקי סליחות שנוהגים לקרוא בקהילות קודש יהודי לוב וג'רבה בשבתות חודש אלול ובשבת תשובה, ה'תשנ"ז
שירו לנו משיר ציון: שירתם הציונית של נערי ובחורי היהודים בלוב, פדהצור בנעטיה (עורך), ה'תשס"א – אסופת שירים עבריים משנות השלושים והארבעים
לוח שנה, ה'תשס"ב והלאה
סדר "שפתי רננות": כמנהג יהודי לוב וג'רבה ולימוד הלחנים שלהם על־פי מסורת יהודי לוב , פדהצור בנעטיה (עורך), ה'תשס"ז
תקליטור נלווה מפי רפאל חיון (אורך: 38:00)
שבת מלכתא: ברכון וזמירון לסעודות השבת , 2008
תקליטור נלווה מפי אילן זוארץ
הגדה של פסח על־פי מסורת יהודי לוב, פדהצור בנעטיה (עורך), ה'תשס"ח וה'תשע"ה
מלכי חי"ל ופנקס בית דין טריפולי, ה'תשס"ט (2008–2009)
יעקב בן־עמי: חייל ארצישראלי, 2009
דוד פלד-פדלון, ואלה תולדות: דוד פלד, בשיתוף "רוניגל", 2010 בקירוב
לילת' לבסיסה: על־פי מסורת יהודי לוב
אערוך זמר: סדר הלימוד לליל הזוהר וברית המילה על־פי מסורת יהודי לוב, ה'תשע"ה
פורים אשריף ופורים ברגל: כמנהג יהודי לוב, דביר יהודה כחלון (עורך), ה'תשע"ח (2017). כולל פיוטי "מי כמוך" שנתחברו בידי הרב שבתי טיאר והרב אברהם כלפון.
ניצה ברמלי–טוכמן, תמונות זיכרון: עדויות יהודי לוב בתקופת השואה, 2018
שאו ציונה: סדור תפלה ליום העצמאות כמנהג יהודי לוב, דביר יהודה כחלון (עורך), ה'תשע"ח. מבוסס על תקנת רבני טריפולי לקראת יום העצמאות ה'תש"ט, יצא לרגל שבעים שנה למדינת ישראל.
חומש אור שלום: כולל תפילת שחרית ומוסף לשבת, 2018
דביר יהודה כחלון, כל השונה הלכות: ספר הלכה יומית לפי מנהג יהודי לוב, בשיתוף מכון הר ברכה, ה'תשע"ח (2018)
סידור אור שלום: מנחה וערבית, 2019
שואת יהודי לוב: עדויות, פדהצור בנעטיה (עורך), ערב יום השואה ה'תש"פ (2020)
סידור אור שלום: שחרית לחול ולשבת, 2020
הגדה של פסח אור שלום, 2021
מחזור אור שלום (3 כרכים), 2021
כלפו סמיה-ג'רבי, אחריי צעד מלאך המוות: רומן היסטורי מימי הפרעות בלוב, 1945, 2021
הוצאה לאור > הוצאה מחודשת

הדרן עלך אורייתא: סדר הקריאה להושענא רבא על־פי מנהג ק"ק טראבלס אלמג'רב, שלום ופדהצור בנעטיה (עורכים) ה'תשנ"ו וה'תשע"ד
הרב פרג'י נעים, מזמרת הארץ: על חמשת חומשי תורה, ה'תש"ס
הרב יעקב רקח, קול יעקב: על הפרשיות וההפטרות, תהילים וקצת דרושים, ה'תש"ס
הרב יעקב רקח, קולו של יעקב: על חמשה חומשי תורה, ה'תשס"א
לילו ארביב, היהודים בלוב בין אידריס לגדאפי, 1970–1948: עדות מהיסטוריה בת־זמננו, מאיטלקית: יוסף ואברהם ארביב, ה'תשס"ט (2009)
אלון בכות חדש: תפילות ליום ט' באב בתוספת סדר הקינות המיוחד לקהילת יהודי לוב , ה'תשס"ט וה'תשע"ה
תקליטור נלווה: משה מכלוף, יום נלחמו בי: קינות תשעה באב לפי מסורת יהודי לוב (אורך: 43:10)
הרב שמעון לביא, כתם פז: פירוש על זוהר בראשית, הרבנים מנחם מקובר, טל חיימוביץ' ורונן זר (עורכים), בשיתוף צאצאי המחבר, ה'תשע"ד–ה'תשע"ו (2014–2016)
בית מנוחה: נסדר ויצא לאור על ידי... חיד"א, ה'תשע"ה
הרב אברהם חיים אדאדי, ויקרא אברהם: שאלות ותשובות, יוסף ניזר (עורך) ה'תש"פ
חנה מקובר, חכמי לוב: מסכת חייהם המופלאים של מאורי האומה שחיו בלוב, 2020
הרב יעקב רקח, ספר תהלים עם פירוש טוב להודות, ה'תש"
פרופ' נחום סלושץ, ספר המסעות: מסעי בארץ לוב, ה'ת"ש
הוצאה לאור > שמע ותקליטורים נוספים

יצחק חיון מארח את ברי סחרוף, שי גבסו, ארז לב ארי, רביד כחלני ועוד, נדודים: מסע אל הפיוט הלובי, בשיתוף נענע דיסק, 2013
יצחק חיון, שמחו אהובים: שירים לכבוד שמחת התורה, 2014
רפאל וחגית זוארץ, בנתיב חיים חדשים, משירי ח"כ הרב פריג'א זוארץ, 2018 (בעיבוד יניב רבה ויענקל'ה סגל)
דביר יהודה כחלון, הסכתים המסכמים את הלכות ומנהגי העדה למועדים השונים, 2020
ראו גם

מרכז מורשת יהדות לוב
לקריאה נוספת

עאדא
מאמרים מגליונות 41–42, 44, 46, 48–54 (למעט 51) ו־57–58, ה'תשנ"ט–ה'תשס"א (1999–2000), באתר מפעל התיעוד – יהודי ארצות האסלאם, אוניברסיטת תל אביב
גליונות 94–100, 115–141 ובאיטלקית 1–2, ה'תשס"ה–ה'תשס"ו (2005–2006) וה'תשס"ט–ה'תשע"ג (2008–2013), באתר מרכז אור שלום – יש ללחוץ על סימן התיקייה שבשמאל השורות
גליונות 94–100, 102, 115–116, 119–130 (חסרים: 121, 124 ו־128), 133, 141, 153 ו־155–177, ה'תשס"ה–ה'תשס"ז (2005–2006), ה'תשס"ט–ה'תשע"ג (2008–2013) וה'תשע"ו–ה'תש"פ (2015–2019), באתר Calaméo – תשתית פרסום למסמכים ולכתבי עת
ביאורים

↑  תוכנית לפתרון הסכסוך הישראלי-פלסטיני שעיקרה פתרון המדינה האחת
↑  ניתן לצפות בחלק מהגליונות ברשת, ראו פרק "לקריאה נוספת"
↑  מקורות: טריפולי ואל־ח'ומס, לוב: כתבי־עת "ניצנים", "למדו עברית" (ה'תרצ"ד–1934 והלאה), "סמדר" (ה'תש"ח) ועוד
↑  לכל שנה נבחר נושא, חלקם נרשמו ברשומת הספרייה הלאומית, ראו בהערה הסמוכה.
↑  ליל הבסיסה
↑  מהדורה מקורית: ה'תשנ"ג
↑  מהדורה מקורית: ליבורנו, איטליה: הרב אליהו בן־אמוזג וחבריו, ה'תרל"ו (לקריאה באתר HebrewBooks)
↑  מהדורה מקורית: ליבורנו, איטליה: אליעזר מנחם אוטולינגי, ה'תרי"ב (לקריאה באתר HebrewBooks)
↑  מהדורה מקורית: ליבורנו, איטליה: הרב אליהו בן־אמוזג וחבריו, ה'תרנ"ג (לקריאה באתר HebrewBooks)
↑  מהדורה מקורית באיטלקית: איטליה: משפחה הומונימית (אנטוניו סטנגו), 1989
↑  מהדורה מקורית: ליבורנו, איטליה: שלמה בילפורטי וחבריו, ה'תרע"ט
↑  מהדורה מקורית: ליבורנו, איטליה: אליעזר סעדון, ה'תקנ"ה (לקריאה באתר HebrewBooks: א, ב)
↑  מהדורה מקורית: ליבורנו, איטליה: אליעזר סעדון, ה'תקס"ב (לקריאה באתר הספרייה הלאומית), שלמה בילפורטי וחבריו, ה'תרע"ה (לקריאה באתר הספרייה הלאומית)
↑  מהדורה מקורית: ליבורנו, איטליה: הרב אליהו בן־אמוזג וחבריו, התרכ"ה (לקריאה באתר HebrewBooks)
↑  מהדורה מקורית: ירושלים: ישיבת הוד יוסף, ה'תשנ"ב
↑  מהדורה מקורית: ליבורנו, איטליה: הרב אליהו בן־אמוזג וחבריו, ה'תרל"ד
↑  מהדורה מקורית: תל אביב: ועד היובל, ה'תרצ"ח
↑  בין הנגנים: יענקל'ה סגל (גיטרה בס) ויגל הרוש (קמנצ'ה)
יחסי החוץ של קוריאה הדרומית

מפת יחסי החוץ של קוריאה הדרומית
יחסי החוץ של קוריאה הדרומית הם מערכת יחסי הגומלין שבין קוריאה הדרומית לבין שאר מדינות, ישויות, וארגוני העולם. דרום קוריאה מנהלת יחסים עם רוב מדינות העולם. משרד החוץ של קוריאה הדרומית הוא הגוף הממשלתי האחראי על ניהול קשרי החוץ של קוריאה הדרומית. דרום קוריאה חברה בין היתר באו"ם, באיגוד מדינות דרום-מזרח אסיה וב-G20. מדיניות החוץ של דרום קוריאה מונחית על ידי מחויבות לקדם קשרים ידידותיים ושיתופי פעולה עם מדינות אחרות בהתאם לעקרון הפציפיזם. קוריאה הפכה לחברה באומות המאוחדות בשנת 1991. והצטרפה לארגון לשיתוף פעולה ופיתוח כלכלי (OECD) בשנת 1996.
עיקרון נוסף ביחסי החוץ של קוריאה הדרומית הוא תרומה לשלום ולביטחון העולמי דרך השתתפות במגוון רחב של פעילויות שמירת שלום של האומות המאוחדות ותרומה לתקציב פעולות השמירה על השלום של האומות המאוחדות. כיום, כוחות קוריאניים מוצבים בשבע מדינות, כולל לבנון, דרום סודאן, הודו, פקיסטן וסהרה המערבית, שם הם אחראים לשמירה על הסדר, שיקום, שירותים רפואיים ופעילויות נוספות.
לאחר הקמת הרפובליקה של קוריאה ב-15 באוגוסט 1948, נוצרו קשרים דיפלומטיים ראשוניים עם מדינות זרות והוקמו משרדי נציגות במדינות ידידותיות כמו ארצות הברית, הממלכה המאוחדת וצרפת, וכן נציגויות ביפן ובאומות המאוחדות.
קוריאה הדרומית היא חברה פעילה בארגון האומות המאוחדות, אונסק"ו, קרן המטבע הבין-לאומית (IMF), הפורום לשיתוף פעולה כלכלי של מדינות האוקיינוס השקט, הסוכנות הבין-לאומית לאנרגיה אטומית, ארגון העבודה הבין-לאומי, ארגון הבריאות העולמי וארגון התיירות העולמי. קוריאה הדרומית הפכה לחברה באומות המאוחדות בשנת 1991 והצטרפה לארגון לשיתוף פעולה ופיתוח כלכלי (OECD) בשנת 1996. בנוסף קוריאה הדרומית
לאורך השנים מעמדה הבינלאומי של דרום קוריאה הלך וגדל מתוך היותה מעצמה כלכלית טכנולוגית וחלק מארגון המדינות המתועשות G20. קוריאה הדרומית לוקחת חלק בתוכניות שמטרתן לסייע למדינות עניות, באמצעות הבנק העולמי, קרן המטבע הבין-לאומית וארגון ה-OECD. בשנים האחרונות, קוריאה הצטרפה גם למאמצים גלובליים לשמירה על שלום, לייצוב הכלכלה העולמית ולמאבק בשינויי האקלים.
נכון ליוני 2020, קוריאה מקיימת קשרים דיפלומטיים עם 191 מדינות סך הכל. מתוכן, פועלות שגרירויות קבועות ב-115 מדינות, 46 קונסוליות כלליות המספקות שירותי קונסולריה במדינות בהן יש שגרירויות קוריאניות, וחמש נציגויות קבועות לארגונים בינלאומיים. בנוסף, פועלות 42 מרכזים תרבותיים קוריאניים ב-32 מדינות, במטרה לקדם את התרבות הקוריאנית.
אסיה והאינדו-פסיפי

מאחר שהרפובליקה של קוריאה היא חלק מהאזור האינדו-פסיפי, האינטרסים הלאומיים שלה קשורים ישירות ליציבות ולשגשוג באזור. במקביל לחיזוק הסדר הבינלאומי המבוסס על כללים, שהוא חיוני ליציבות ולשגשוג של האזור, קוריאה הדרומית שואפת ליצור סדר אזורי שיאפשר למדינות מגוונות לשתף פעולה. קוריאה הדרומית תורמת לשמירה על השלום באזור האינדו-פסיפי באמצעות חיזוק שיתוף הפעולה הביטחוני עם שותפים מרכזיים באזור. שלום בחצי האי הקוריאני ובמזרח אסיה נחשב לחשוב עבור שלום עולמי ושמירה על החופש בקוריאה ובאזורים נוספים בעולם. במיוחד, פירוז צפון קוריאה מנשק גרעיני נתפס כצעד קריטי לשמירה על שלום בר קיימא בחצי האי הקוריאני, במזרח אסיה ובעולם. בהתבסס על ברית קוריאה-ארצות הברית, קוריאה הדרומית שומרת ומחזקת את העמדה הביטחונית המשותפת שלה מול האיומים הגרעיניים והטילים מצפון קוריאה, תוך הרחבת שיתוף הפעולה הביטחוני התלת-צדדי עם ארצות הברית ויפן במטרה לחזק את היכולת להבטיח את השלום.
אסיה והאינדו-פסיפי > קוריאה הצפונית

יחסי קוריאה הדרומית וקוריאה הצפונית מתקיימים מאז חלוקת קוריאה בסיום מלחמת העולם השנייה בשנת 1945 ועד היום. מלחמת קוריאה, 1950-1953 והסכסוך הקוריאני, הם גורמים מרכזיים המשפיעים על המאמצים להשגת שלום ואיחוד קוריאני. שתי המדינות לא מכירות זו בזו ואוסרות על הנפת דגלים אחת של השנייה. לאחר המלחמה מיליוני קוריאנים הופרדו מבני משפחתם שמעבר לגבול. מאז מלחמת קוריאה לא הותרו חילופי מכתבים, שיחות טלפון או אימיילים בין הקוריאנים משני צידי הגבול בעקבות הפיקוח ההדוק מצד הצפון. עם זאת, מדי פעם תואמו בין הממשלות פגישות איחוד משפחות לכמה מאות תושבים. מדיניות אור השמש היא הבסיס התאורטי למדיניות החוץ של קוריאה הדרומית כלפי קוריאה הצפונית. המדיניות מבוססת על האמונה שניתן להפחית את המתחים הצבאיים באמצעות מסגרות דו-צדדיות ורב-צדדיות וכי יש לקיים דיאלוג בין דרום קוריאה לצפון קוריאה. בין השנים 1998–2008 שלטה בקוריאה הדרומית המפלגה הדמוקרטית, שדגלה במדיניות אור השמש וייצרה קשרים עם ידידותיה הקרובות של קוריאה הצפונית, ובכללן רוסיה וסין, במטרה להפשיר את היחסים עם קוריאה הצפונית.
במאי 2017 מון ג'יאה-אין נבחר לנשיאות דרום קוריאה עם הבטחה לחזור למדיניות אור השמש. בנאום השנה החדשה שלו לשנת 2018, הציע מנהיג צפון קוריאה קים ג'ונג און לשלוח משלחת לאולימפיאדת החורף הקרובה בדרום קוריאה. הקו החם של סיאול-פיונגיאנג נפתח מחדש לאחר כשנתיים. באולימפיאדת החורף, צפון ודרום קוריאה צעדו יחד בטקס הפתיחה והעמידו נבחרת מאוחדת להוקי קרח לנשים. ב-2018 נערכה במסגרת הפסגה הבין-קוריאנית פגישה היסטורית בין קים ג'ונג-און ונשיא דרום קוריאה מון ג'יאה-אין. הפגישה נערכה בשטח הגבול שבין שתי המדינות, והשניים אף חצו את הגבול לשני הצדדים. לראשונה מאז מלחמת קוריאה שמנהיג צפון קוריאה נכנס לשטח דרום קוריאה. השניים חתמו על "הצהרת פנמונג'ום", בה התחייבו לפרוז חצי האי מנשק גרעיני, הפיכת הגבול ל"אזור שלום", וקידום שיחות עם ארצות הברית וסין, ובכך חל מפנה ביחסים בין המדינות.
אסיה והאינדו-פסיפי > יפן

יחסי קוריאה הדרומית ויפן ידעו עליות ומורדות. המדינות הן שכנות גאוגרפיות, אך בהתחשב בהיסטוריה המשותפת המורכבת, התפתחו יחסים לא יציבים בין המדינות. בשנת 1965 נוצרו יחסים דיפלומטיים לאחר חתימת הסכם היסוד ליחסים בין יפן לקוריאה בתיווך ארצות הברית. מאז 1987 החלו קשרים קבועים בין שתי המדינות, הנושא העיקרי היה פיתוח יחסי סחר ביניהם. בשנות התשעים חתמו סיאול וטוקיו על הסכם דו צדדי על שיתוף פעולה בתחום הבטיחות והחירום הימי.
המדינות מכננות ביניהן קשרי מסחר ענפים וזה התבטא בכך שחברות יפניות ודרום קוריאניות יצרו קשרים מועילים הדדית. בשנת 1990 חלה עלייה חדה בייבוא המוצרים הדרום קוריאניים ליפן, הנובעת בחלקה כתוצאה מפעילותם של המשקיעים היפנים בקוריאה הדרומית. בשנת 2016 ייצאה קוריאה הדרומית סחורות ליפן בסכום של 24.4 מיליארד דולר, והיצוא היפני לקוריאה הדרומית הסתכם ב-46.2 מיליארד דולר.
בשנים האחרונות, היחסים בין המדינות נטו להתדרדר בגלל סכסוכים רבים, ביניהם: תביעות טריטוריאליות עבור סלעי ליאנקור, ביקורים של ראשי ממשלה יפניים במקדש יסוקוני, השקפות שונות על מדיניותה של יפן הקיסרית ביחס לקוריאה הקולוניאלית, כמו גם סירוב יפן להתנצל ולפצות על התעללות בנשים קוריאניות במלחמת העולם השנייה. סתירות אלה בין מדינות סיבכו את משימתם של האמריקאים ליצור חזית משותפת באזור זה כנגד הרפובליקה העממית של סין.
אסיה והאינדו-פסיפי > הרפובליקה העממית של סין

כינון היחסים הדיפלומטיים בין דרום קוריאה לסין התבצע באוגוסט 1992, ומאז התפתח הקשר בין המדינות בתחומים שונים. בשנת 2008 שודרג הקשר לשותפות אסטרטגית. לאורך השנים, היחסים עברו מספר שלבים: מיחסי שיתוף פעולה ידידותיים לשותפות אסטרטגית שיתופית שנחתמה בשנת 2008.
היקף הסחר בין שתי המדינות גדל באופן משמעותי, מ-6.3 מיליארד דולר ב-1992 ל-310.4 מיליארד דולר ב-2022, גידול של כ-49 פעמים. נכון לדצמבר 2022, סין היא שותפת הסחר הגדולה ביותר של דרום קוריאה, ודרום קוריאה היא היבואנית השנייה בגודלה של סין, היצואנית השלישית בגודלה ושותפת הסחר השלישית בגודלה.
בנוגע לחילופי עובדים זרים, בשנת 2019 נרשם גידול משמעותי בהיקף החילופים, שהגיע לכ-10.63 מיליון בני אדם, גידול של פי 80 בהשוואה לשנת 1992. עם זאת, בשנת 2020, בעקבות מגפת הקורונה, חלה ירידה חדה במספר החילופים, והם פחתו ל-380,000 בני אדם ב-2022.
אסיה והאינדו-פסיפי > אוסטרליה

יחסי קוריאה הדרומית-אוסטרליה כוננו במאי 1963. בשנת 1950, עם פרוץ מלחמת קוריאה, אוסטרליה שלחה סיוע צבאי נרחב בהיקף של כ-17,000 חיילי סיוע לקוריאה הדרומית. לאחר המלחמה, היחסים בין שתי המדינות גדלו והתחזקו. כיום, שתי המדינות נהנות ממערכת יחסים חמה ולבבית. אוסטרליה וקוריאה הדרומית חברות מלאות בארגון ארגון לשיתוף פעולה כלכלי באסיה הפסיפיק.
אוסטרליה וקוריאה הדרומית מנהלות קשרי מסחר הדוקים ולבביים. קוריאה הדרומית מיוצגת באוסטרליה בדרג השגרירות באמצעות שגרירות רשמית שהיא מחזיקה בקנברה, בירת המדינה. קוריאה הדרומית מיוצגת באוסטרליה גם בדרג הקונסולרי באמצעות קונסוליה רשמית שהיא מחזיקה בעיר סידני. אוסטרליה מיוצגת בקוריאה הדרומית בדרג השגרירות באמצעות שגרירות רשמית שהיא מחזיקה בסיאול, בירת קוריאה הדרומית.